Diari Oficial de la Generalitat Valenciana


Sumari del DOGV 9798, del 28-02-2024 (2024/1635)

RESOLUCIÓ de 19 de febrer de 2024, del director general de Desenvolupament Rural, per la qual es procedix al reconeixement oficial del IX Concurs Oficial de Vins de la Comunitat Valenciana, el III Concurs Oficial de Vins Ecològics de la Comunitat Valenciana i el IV Concurs d'Olis d'Oliva Verge Extra de la Comunitat Valenciana (PROAVA) 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9798

Data del DOGV
:   28-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1635


Data del document
:   19-02-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 19 de febrer de 2024, del director general de Desenvolupament Rural, per la qual es procedix al reconeixement oficial del IX Concurs Oficial de Vins de la Comunitat Valenciana, el III Concurs Oficial de Vins Ecològics de la Comunitat Valenciana i el IV Concurs d'Olis d'Oliva Verge Extra de la Comunitat Valenciana (PROAVA) 2024.  
 [2024/1635]  
Vist que els vins de la Comunitat Valenciana experimenten en els últims anys un enorme creixement tant en volum d'exportació com en qualitat, cosa que situa el nostre territori com una de les zones productores més competitives del vi europeu.  
Vist que els olis d'oliva verge extra de la Comunitat Valenciana provenen d'un cultiu resultat del llegat històric de les diferents cultures presents en la península al llarg dels segles i ha aportat al paisatge de la Comunitat Valenciana nombrosos exemplars d'oliveres mil·lenàries, la qual cosa suposa, des del punt de vista organolèptic, que l'oli d'oliva de la Comunitat Valenciana queda enquadrat entre els de major gamma i variabilitat aromàtica, i destaca el seu perfecte equilibri, exclusivitat i qualitat extraordinària.  
Tot això sense oblidar l'enorme potencial d'ambdós productes com a instrument de foment del turisme local i de qualitat, vinculat a la protecció i conservació del medi, a la cultura i a les tradicions.  
Vist que el foment del trànsit a sistemes de producció més sostenibles i ecològics és un dels objectius fonamentals a aconseguir per les diferents administracions públiques.  
Vist que en este punt tenen gran importància les activitats dirigides a la promoció dels nostres vins i olis, activitats en les quals juga un paper fonamental la celebració de concursos, ja que estos són una ferramenta molt eficaç per a donar a conéixer la riquesa vitivinícola dels nostres cellers i la qualitat final dels seus productes, i també potenciar i promocionar els olis de la Comunitat Valenciana.  
Vist que l'article 3 de la Llei 2/2005, de 27 de maig, d'ordenació del sector vitivinícola de la Comunitat Valenciana, establix com un dels principis bàsics de l'actuació pública en l'ordenació vitivinícola la promoció i protecció dels vins de la Comunitat.  
Vist que els articles 24 i 34 de l'esmentada llei establixen entre els objectius de l'ordenació vinícola el foment de la presència i imatge dels nostres vins, així com la divulgació de la cultura del vi, tot promovent la millora en la qualitat d'estos.  
Vista la sol·licitud presentada per part de l'entitat Promoció Agroalimentària de Qualitat de la Comunitat Valenciana (d'ara endavant, PROAVA), entitat sense ànim de lucre i entre els objectius de la qual es troba la promoció, la divulgació, el foment, la millora i l'estímul del consum i del comerç dels productes agroalimentaris de qualitat de la Comunitat Valenciana, perquè es procedisca al reconeixement del IX Concurs Oficial de Vi de la Comunitat Valenciana, del III Concurs Oficial de Vins Ecològics de la Comunitat Valenciana i del IV Concurs d'Olis d'Oliva Verge Extra, i també el contingut de tots ells.  
  
Vist que, entre els anys 2016 i 2023, ja es van dur a terme per part de l'esmentada entitat concursos de vins i d'olis d'oliva verge extra, amb un èxit creixent de participació i resultats.  
Vist l'article 11 del Decret 146 /2023, de 5 de setembre, del Consell, pel qual s'aprova el Reglament orgànic i funcional de la Conselleria d'Agricultura, Ramaderia i Pesca, en el qual s'establix que correspon a la Direcció General de Desenvolupament Rural de la Conselleria d'Agricultura, Ramaderia i Pesca, entre altres funcions, l'impuls de polítiques de desenvolupament rural, foment de l'agricultura ecològica, de nous models productius i sostenibles, de la competitivitat, de l'eficiència i de l'economia sostenible de la indústria agroalimentària; desenvolupament i implantació de noves àrees de producció i d'augment de valor afegit dels productes agrícoles, ramaders i forestals, i figures de qualitat, resolc:  
  
Primer  
Reconéixer oficialment el IX Concurs Oficial de Vins de la Comunitat Valenciana, el III Concurs Oficial de Vins Ecològics de la Comunitat Valenciana i el IV Concurs d'Olis d'Oliva Verge Extra de la Comunitat Valenciana (PROAVA) 2024.  
  
Segon  
Les bases per les quals es regulen els diferents concursos reflectits en esta resolució poden ser consultades en els webs de Promoció Agroalimentària de Qualitat de la Comunitat Valenciana següents:  
  
https://proava.org/bases-iii-concurso-de-vinos-ecologicos-de-la-comunitat-valenciana-proava-caecv/  
  
https://proava.org/bases-iv-concurso-oficial-de-aoves-de-la-comunitat-valenciana/  
  
https://proava.org/bases-del-ix-concurs-oficial-de-vins-de-la-comunitat-valenciana/  
  
Tercer  
Esta resolució no posa fi a la via administrativa, i contra esta pot interposar-se recurs d'alçada davant el secretari autonòmic d'Agricultura, Ramaderia i Pesca en el termini d'un mes, a comptar de l'endemà de la publicació, de conformitat amb el que es disposa en els articles 114, 121 i següents de la Llei 39/2015, d'1 d'octubre, del procediment administratiu comú de les administracions públiques.  
  
D'acord amb l'article 122.3 de la Llei 39/2015, d'1 d'octubre, del procediment administratiu comú de les administracions públiques, contra la resolució del recurs d'alçada no es podrà interposar cap altre recurs administratiu, excepte el recurs extraordinari de revisió.  
  
Quart  
Esta resolució produirà efectes des de l'endemà de la publicació en el Diari Oficial de la Generalitat Valenciana.  
  
València, 19 de febrer de 2024.- El director general de Desenvolupament Rural: Francisco Javier Benito Goerlich.